Parancsnok, valóban meg akarja hagyni a szakállát?
Hogy őszinte legyek, még nem tudom.
Miért, Worf? - Csak megkérdeztem.
Hét lapos játszma, az egyszemű bubik a dzsókerek.
Nekem mindenesetre tetszik. - Köszönöm, parancsnok.
Nos, én soha nem kedveltem igazán a szakállas férfiakat.
Megkérdezhetem miért? - Nem is tudom. Mintha rejtegetnének valamit.
Rejtegetnének?! Ne legyen nevetséges, Doktor. A szakáll egy ősi és büszke hagyomány.
Hmm. - Sok híres, tisztelt embernek volt szakálla.
Tudom. De mióta feltalálták a borotvát, azt hiszem a szakáll inkább csak divat kérdése.
Az ilyesmi engem nem érdekel.
A klingonok számára a szakáll a bátorság szimbóluma.
Az erő jele.
Nagyszerű. Így már érthető, hogy a nőknek miért nincs.
Doktor, én úgy érzem, hogy valahol mesterkéltnek tartja a szakállat.
Így van.
De ez nem feltétlenül jelent rosszat. Mi nők a sminket használjuk ugyanerre.
Azt hiszem itt az ideje, hogy a férfiak is elismerjék ezt.
Az én szakállam nem mesterkélt.
Tehát nincs szándékában leborotválni.
Meg sem fordul a fejemben. Már hozzászoktam.
Rendben. Mi lenne ha... Megnövelnénk a tétet?
Ha én nyerek, mindhárman leborotválják a szakállukat.
Na várjunk csak, egy pillanat... És ha ön veszít? Mit ajánl fel cserébe?
Várom a javaslatokat.
Azt hiszem a barna haj nagyszerűen állna önnek.
Már próbáltam 13 évesen, de nem tudtam kibékülni vele.
Egyre kíváncsibb vagyok!
Na jó. Ha valamelyikük nyer, befestem a hajamat. Megegyeztünk?
Igen, igen, álljuk a fogadást.
Hmm!
Úgy tűnik most az ön kezében van a sorsunk, parancsnok.
200.
Benne vagyok a 200-ban.
Geordi. - Á.
Itt a kapitány.
Megérkeztünk a Tyran rendszerbe. Kérem a tisztikart a hídra.
Várjon!
Sajnálom. Hív a kötelesség. Talán majd máskor sort kerítünk rá.
A kapitány naplója, csillagidő 46307.2.
Pályára álltunk a Tyrus VIIA körül,
hogy tanulmányozzuk a Tyran részecske forrást,
egy radikálisan új bányászati eljárást.
A megvalósítás tele van problémákkal és nagy mértékű lemaradásban van.
Mr. La Forge-ot bíztam meg, a helyzet kiértékelésével.
Dr. Farallon, a tervek szerint a részecske forrás képes lenne
percenként 500kg anyagot a felszínre hozni,
de ezek az értékek meg sem közelítik ezt.
Éppen most akarjuk megnövelni az áramlás sűrűségét,
ez megnövelné a teljesítményt az elvi érték hetvenkét százalékéra.
Igen, de... Ez túl fogja terhelni a mezőgenerátorokat.
Akkor nem, ha a terhelést egyenletesen osztjuk el.
Doktor, megbocsásson, de nem kellene előbb ezt a fázist befejezni, mielőtt átterveznénk?
Parancsnok, tudom, hogy azért van itt, hogy értékelje a tervezetet.
A Csillagflotta szeretné mielőbb üzembe helyezni a részecske forrást a Carema III-on.
Szeretnék tudni, hogy megvalósítható-e a dolog. - És ön úgy döntött, hogy nem az?
Egyáltalán nem. Én egy jelentést írok Picard kapitánynak, ő pedig továbbítja a Flottához,
és a döntés ott fog megszületni. - Eddig mi a véleménye?
Egy jelentősebb kérdés foglalkoztat:
hatékonyabb-e ez az új módszer a hagyományos bányászati technikáknál?
Parancsnok, elismerem, hogy vannak gondjaink.
Sok dolog nem úgy sikerült mint ahogy terveztük.
A tervezett kapacitás elérése tovább tart mint gondoltam,
de tudom, hogy életképes a dolog.
Ez az az irány, ami felé a jövő bányászatának haladnia kell
és a Carema III-on alkalmazni lehetne.
Én megértem, hogy ennyire derülátó a tervezetével kapcsolatban...
Hát rendben. De szeretném megmutatni néhány apróbb fejlesztésemet.
Talán segíthetnek nekünk befejezni a munkát.
Egyelőre még csak korlátozottan használtuk...
Enterprise La Forge parancsnoknak.
Erős energiaingadozást észleltem az állomás reaktormagjában. Kérem, jelentsen.
Az energiatovábbító hálózatok egyike meghibásodott.
a részecskesugár szigetelőmezeje veszélyben van.
Szükségük van segítségre? - Egyelőre nincs.
Le kell állítanunk a forrást.
Négy hónapig tartott, míg sikerült az áramlást ennyire felfokoznunk.
Ha most kikapcsoljuk, újabb négy hónapig fog tartani helyrehozni.
Öt percen belül megszűnik a szigetelőmező.
Utána a részecskeáramlás elárasztja az állomást és akkor mindenképpen leáll.
Akkor javítsuk meg az energia hálózatot. - És mégis hogyan?
A hibás elosztó 200 méterre van az A-2-es válaszfal alatt
és odafelé négy szervizalagúton kellene átjutnunk.
Nem is lehetne jobb alkalom arra, hogy kipróbáljam a fejlesztésemet.
Mi az?
Egy exocomp. Az a kísérlet amiről épp beszélni kezdtem.
Ha nem sikerül, még mindig lesz elég időnk lezárni a forrást.
Enterprise La Forge-nak. Mi a helyzet?
Változatlan, de dolgozunk rajta.
Ha ez nem működik, akkor azonnal le kell zárnunk a forrást.
A szigetelőmező teljes energián üzemel,
a részecskeáramlás stabil. Minden energiaszint visszaállt a normálisra.
La Forge parancsnok, jelentést kérek.
Jól vagyunk, Data. Az energiahálózat teljesen helyreállt.
A műszaki hibát elhárították,
és az állomás újra rendben üzemel.
Hogyan tudták ilyen gyorsan elvégezni a javításokat?
Hogy őszinte legyek, ezt én sem tudom pontosan.
Az űr a legvégső határ.
Ennek végtelenjét járja az Enterprise csillaghajó,
melynek feladata különös, új világok felfedezése;
új életformák, új civilizációk felkutatása;
és hogy eljusson oda, ahol még senki sem járt azelőtt.
A kapitány naplója, csillagidő 46315.2.
A részecskeforrást sikerült megjavítani
és most újra stabilan működik.
Dr. Farallon hamarosan bemutatja azt a berendezést, amellyel elvégezte a javítást.
Energiát. - Igenis, uram.
Üdvözlöm az Enterprise-on, Doktor. én Data parancsnokhelyettes vagyok.
Mr. Data, reméltem, hogy egyszer találkozhatunk.
Rengeteget olvastam a pozitronikus hálózatáról.
Én pedig tanulmányoztam a részecskeforrást. Az elgondolást fölöttébb újszerűnek látom.
Köszönöm.
Kíváncsi lennék, hogyan javította meg az energiarendszert olyan rövid idő alatt.
Ez itt a magyarázat. - Azt javaslom, menjünk a gépházba.
Igaz, hogy a számítási sebességét korlátozza
a pozitronikus kapcsolatainak fizikai távolsága?
Korábban így volt,
de nemrégen átszerveztem a feldolgozási rendszeremet aszinkron működésűre,
így ez a probléma már nem áll fent. - Doktor. Erre tessék.
Értem, de mit kezdett a jelveszteséggel?
A feldolgozási rendszer most kétirányú,
így kompenzálja a rezonancia mező által okozott zavart.
Igen? Ez nagyon érdekes.
Van szüksége valamilyen tárolóra az interferencia kiküszöböléséhez?
Évek óta használunk már hasonló berendezéseket a Tyrus VII-en.
Az egész egy közönséges ipari szervomechanizmuson alapul.
Néhány éve kezdtem játszadozni egy ilyen szerkezettel. Ez lett belőle.
Boridium energia konverter. Axionikus chip hálózat!
Nagyon érdekes.
Úgy nézem ez a kis fickó számítási sebességben még Data-val is felveheti a versenyt.
Az exocompok a közelébe sem érhetnek Data képességeinek.
Exocompok? - Így hívom a berendezéseket.
Tegyük fel, hogy van egy antianyagáramlás- szabályzója, ami instabillá vált.
Mihez kezdene vele?
A leghelyesebb lenne újraszabályozni.
És mivel? - Egy módusstabilizátorral.
Rendben. Beprogramozom a problémát az exocompba.
Egy instabil antianyagáramlás- szabályzó.
Lássuk, mi történik...
Egy módusstabilizátor. Ez igazán lenyűgöző.
Egy mikro-replikációs egységet épített a szerkezetbe,
amivel szerszámokat készíthet.
Ennél jóval többet tud. A programozása képessé teszi az önálló problémamegoldásra.
Ha eddig ismeretlen feladattal találkozik,
a mikroreplikátor új áramköröket hoz létre a rendszermagban.
Vagyis képes a tanulásra. - Pontosan.
Minél több feladatot kap, annál komplexebb lesz a hálózata.
Egy olyan szerszám, aminek a minősége a használatával egyre javul.
Meg kell hagyni, nagyszerű megoldás.
A fejlesztési fázis után azt hiszem értékes szerszám lehet belőle.
Parancsnok, a fejlesztésen már régen túl vagyok.
Mikor kell beszámolnunk Picard kapitánynak a részecskeforrás állapotáról?
16 órakor. - Nagyszerű. Tenni fogok néhány javaslatot.
Kapitány, tudom, hogy ma jelentést kell küldenie a Csillagflottának
de szeretném megkérni arra, hogy 48 órával halassza el a jelentés megírását.
Holnap tovább kell mennünk. Komoly indokra lenne szükség ahhoz, hogy itt maradhassunk.
Ezt megértem, uram.
De ha jelentést küld a Csillagflottának
a részecskeforrás Carema III-on való használatát illetően,
akkor gondolom előtte szeretné látni, hogy teljes kapacitással működik.
Így van.
Azt hiszem ennyi idő alatt el tudom érni a tervezett teljesítményt,
ha exocompokat is használunk.
Amint hallottam, az egyikük sikeresen megjavított egy meghibásodott energiahálózatot.
Igen uram. Egyelőre csak tesztfeladatokat végeztettem velük,
de azt hiszem most már valódi munkára is használhatók lesznek.
Mr. La Forge, ön mit gondol a dologról?
Nos, a legrosszabb, ami történhet, hogy veszítünk egy kis időt.
Azt hiszem, ez megérne ennyit. - Mr. Data?
Az exocompok nagyon fejlett berendezések.
Ha megfelelően dolgoznak, nagymértékben felgyorsíthatják a tervezet végrehajtását.
Ez esetben azt hiszem, a dolog megér 48 órát,
de mivel ennél többet valóban nem várhatunk, ideje munkához látnia, Doktor.
Köszönöm, uram. Ha lehetséges, szeretném ha Data parancsnok segítene.
Köszönöm, Doktor. Nagyra értékelem a lehetőséget.
Parancsnok, van egy plazmavezeték
az egyik alagútban, amelyet ellenőrizni kéne.
Épp az exocompnak való feladat. - Egyetértek, Doktor.
Nos, Mr. Data, mit gondol az eddigiek alapján?
Ezidáig 14 különböző probléma megoldása közben figyeltem meg az exocompot.
Azt hiszem, hogy az embereink közül kettőnek 9 órai munkájába kerülne a feladatok elvégzése.
Az egység teljesítményét kiválónak mondanám.
Remélem, hogy La Forge parancsnok és Picard kapitány is egyetért majd.
Biztos vagyok benne. Különösen La Forge parancsnokot illetően.
Nem fejezte be a plazmavezeték ellenőrzését. Visszaküldöm.
Nem fogadja el az utasításait.
Talán valami probléma támadt a vezérlő egységgel.
Lássuk, meg tudom-e oldani.
Doktor?
Semmi baj, csak a vezérlő túltöltődött.
Mi lelte ezt szerkezetet?
Másodtiszt naplója, csillagidő 46315.5.
Dr. Farallonnal tanácstalanul állunk az exocomp viselkedése előtt.
A sérült egységet további kivizsgálásra az Enterprise-ra szállítottuk.
Az exocomp kijött a plazmavezetékből.
Megpróbáltuk visszaküldeni, de kikapcsolt.
Azóta nem reagál semmire.
Majd meglátjuk, hogy a számítógép talál-e valamit.
Az áramkör, amely összeköti az exocompot a vezérlővel, kiégett.
Ez elég különös. Van valami nyoma zárlatnak vagy áramingadozásnak?
Nincs.
Akkor viszont mi volt ez az egész?
Várjunk csak Data, növeld a gamma négyes szekció nagyítását.
Érdekes.
Az áramkörök száma 632 százalékkal megnövekedett.
Jaj, ne... - Mi az?
Néha egy-egy exocomp nagy mennyiségű új áramköri részletet kezd létrehozni,
amíg el nem jut egy pontra, amikor kikapcsol.
Úgy látszik, ezt is elérte a dolog.
Doktor, az új áramkörök
mintha nem befolyásolnák az alaprendszerek működését.
Ha egy exocomp így megbolondul, akkor használhatatlanná válik.
új tárolót kell beépíteni.
De erre most nincs időnk.
Tehát csak két használható egysége maradt. Ez tovább lassítja a munkát.
Igen, parancsnok. Most a szememre vetheti, hogy ön megmondta.
Én azt akartam mondani, hogy beállítunk egy plusz műszakot a kiesés bepótlására.
Sajnálom... Csak mostanában kissé... ideges vagyok.
Semmi baj. Elég nehéz helyzetben van.
Most... Folytatom a munkát. Köszönöm, parancsnok.
Data.
Sajnálja... Ezzel a tervezettel eddig még csak problémák voltak.
Egyébként mitől robbant fel az a plazmavezeték?
Mikrorepedések voltak a vezeték anyagában.
A mi eszközeink nem mutatták ki a hibát.
Még jó, hogy az exocomp épp akkor ment tönkre.
Mintha tudta volna, hogy mikor kell visszavonulnia.
Geordi, csak nem azt akarja mondani
hogy az exocomp önfenntartó képességgel rendelkezik?
Persze hogy nem.
Pierson hadnagy La Forge parancsnoknak: át tudna jönni a rendszerfelügyeleti helyiségbe?
Máris ott vagyok.
Computer, végezz egyes szintű diagnosztikát az exocomp parancsmodulján.
A parancsmodul hibátlanul működik.
Ez hogyan lehetséges ha az interfész-áramkörök kiégtek?
Az interfész-áramköröket megjavították.
Különös.
Computer, nyisd meg az exocomp érzékelőnaplóját.
Próbáld igazolni, hogy történt meghibásodás az interfészáramkörökben az elmúlt 12 órában.
Megerősítve. Ma 11 óra 50 perckor interfészhiba következett be.
mikor az exocomp egy energiahullámmal kiégette az áramkört.
Hogyan és mikor került kijavításra a hiba?
Az exocomp 13 óra 40 perckor aktivált egy önjavító programot.
Miért tette tönkre az exocomp az interfész áramköreit
és javította meg őket két órával később?
Az ok ismeretlen.
Hát itt van. Azt hittem, hogy ilyenkor már keményen dolgozik.
Csak inni akartam egy teát, hogy valamennyire összeszedjem magam.
Összeállítottam két mérnökcsoportot, akik segítenek a munkálatokban.
Köszönöm, parancsnok. Nagyon hálás vagyok.
Tudja... azt azért meg kell hogy mondjam, nagyon nagyra értékelem a munkáját
és sajnálom, hogy az exocompok nem működnek kielégítően.
Igaza volt. Elsiettem a dolgot.
Hiányzik belőlem az a konzervatívizmus, ami más tudósokban megvan.
Gyakran úgy tűnhet, hogy túl messzire megyek.
Azt hiszem, ön az a kislány volt, aki mindig magasabbra akart kapaszkodni a többieknél.
Igen. Mindig a lehető legmagasabbra.
És soha nem esett le. - Ó, dehogynem, állandóan,
és a legtöbbször el is tört néhány csontom. De akkor is újra megpróbáltam.
Biztos vagyok benne, hogy ez a szilárd akarat hozzásegíti a részecskeforrás elkészítéséhez.
Ebben igaza van parancsnok.
Az elmúlt hat évben csak ezzel a tervezettel foglalkoztam.
Mikor fölkelek, ez az első gondolatom
és az utolsó mielőtt elalszom.
Mindent megteszek, hogy bebizonyítsam, hogy ez a módszer használható.
Doktor, ha meg akarja tanulni a batlh'etlh használatát, akkor
első lépésként azt kell megtanulnia, hogyan tud egyazon mozdulattal támadni és védekezni.
De majdnem sikerült elbánnom magával, Worf.
Igen, majdnem.
A következő gyakorlatnál nem leszek ilyen könnyű ellenfél.
Doktor...
Megsérült? - Csak a büszkeségem, Data.
Köszönöm.
Doktor, mi az élet definíciója?
Ez egy nagy kérdés. Miért érdekli?
Egy olyan definíciót keresek, amely segítségével felállíthatok egy elméletet.
Nos, a legérthetőbb tudományos definíció szerint
az élet lehetővé teszi a növények és az állatok számára, hogy élelemhez jussanak,
hogy az ebből származó energiát felhasználva növekedjenek, alkalmazkodjanak...
a körülményekhez, és hogy szaporodjanak.
És mindaz, ami megfelel ezeknek a kritériumoknak, élőnek tekinthető?
Általánosságban igen. - Mi a helyzet a tűzzel?
A tűzzel?
Igen. Éghető anyagot fogyaszt, hogy energiát nyerjen, növekszik,
és sokasodik. Az ön definíciója szerint élőlény.
A tűz egy vegyi folyamat.
Ugyanez igaz a növekvő kristályokra is. De ezek mégsem élőlények.
És velem mi a helyzet? Én nem növekszem,
nem is szaporodom, mégis élőlényként kezelnek.
Ez igaz. De ön egyedülálló.
Nem tudom, hogy valóban így van-e.
Data, hadd kérdezzek valamit... De előbb üljön le.
Pontosan mire akar kilyukadni?
Az érdekelne, hogy mi történt
azon két pillanat között, amelyeknek egyikében még csak alkatrészek halmaza voltam
Dr. Soong laboratóriumában,
a következőben pedig már élőlény.
Mi volt az ami élővé tett?
Wesley kisgyerekként kérdezett tőlem valami hasonlót.
Én megpróbáltam választ adni rá, de nem találtam megfelelőt.
Tudtam, hogy a filozófusok és a tudósok
évszázadok óta vitatkoznak már ezen a kérdésen,
anélkül, hogy eredményre jutottak volna.
Ez azt jelenti, hogy a kérdést nem lehet megválaszolni?
Nem. Azt akartam mondani, hogy erre a kérdésre egész életünkben csak választ kereshetünk,
de maga ez a keresés a legfontosabb.
És hogy ezen keresztül megállapítsuk az univerzumban elfoglalt helyünket.
Azt hiszem, értem, Doktor.
Azt hiszem nem voltam különösebben a segítségére.
Dehogynem. Ahogy az emberek mondják: felnyitotta a szemem. Köszönöm.
Murphy csapata lesz a gamma műszak, 23-tól 7 óráig.
Nos, Doktor, szétosztottam a csapatokat az összes műszakba.
Ha a továbbiakban minden rendben halad, időre készen leszünk.
Az exocompok segítségével pedig biztosan sikerül.
Gondolja, hogy engedelmeskedni fognak?
Ne aggódjon, tudják ők ki a parancsnok.
Doktor, szeretném megkérni, hogy ne használja az exocompokat.
Miért? Valami baj van velük?
Nem, épp ellenkezőleg. Jó okom van azt feltételezni, hogy az exocompok élnek.
A kapitány naplója, csillagidő 46316.6. Összehívtam a tisztikart,
azon okból, hogy megvitassuk Data parancsnok elméletét arról, hogy az exocompok élőlények-e.
Dr. Farallon vonakodva ugyan, de szintén megjelent.
Kapitány, tiltakozom az eljárás miatt. Ezzel csak az időmet vesztegetem.
Doktor, megértem a vonakodását,
de az új létformák megismerése, bármilyenekről legyen is szó,
a hajónk legfontosabb feladata.
Tehát, Mr. Data,
mire alapozza azt az elképzelését, hogy az exocompok élőlények?
Uram, mikor az exocomp kevéssel a robbanás előtt elhagyta a szervizalagutat,
talán önmagát akarta megmenteni a pusztulástól.
Vannak bizonyítékai erre a következtetésre?
Igen. Mikor ön vissza akarta küldeni az exocompot a csatornába,
az szándékosan kiégette a parancs interfészét.
Szándékosan?
A számítógépes diagnózis alapján az exocomp maga tette tönkre az interfészét.
Ez ugyanúgy lehetett meghibásodás is.
Két órával később az Enterprise-on, mikor már nem fenyegette veszély, megjavította magát.
Azt hiszem, az exocomp megvédte önmagát.
És ha így van, ezzel bebizonyította, hogy tudatában van a környezetének,
és képes idomulni hozzá.
Ön emberként kezeli ezeket az egységeket.
Minden mechanikus berendezésnél fellépnek meghibásodások.
Egyszer láttam az egyiküket, amint belépett a reaktorkamrába és megsemmisítette önmagát.
Talán ebből arra következtetne, hogy a depressziója miatt öngyilkos lett?
Doktor, miért esik ennyire nehezére elfogadni, hogy az exocompok talán élőlények?
Ne felejtse el, hogy az előbb is egy géppel beszélt.
Biztosíthatom, hogy végtelenül nagyra értékelem
Dr. Soong zseniális életművét.
De az ő szándéka pontosan az volt, hogy egy mesterséges élőlényt hozzon létre.
Én viszont csupán szerszámnak szántam az exocompokat.
És azt hiszem igen komoly különbség van Data és egy szerszám között.
Doktor, hasonlóan nagy különbség van ön és egy vírus között
és mégis, mindketten élnek.
Amennyiben fennáll a lehetősége -bármilyen csekély legyen is-
annak, hogy az exocompok élőlények, ki kell vizsgálnunk.
Köszönöm, uram. És amíg nem kapunk egyértelmű választ,
úgy gondolom, nem lenne helyes munkára használni őket.
Kapitány, ez abszurd!
Ha valóban intelligens élőlények,
nem kényszeríthetjük őket arra, hogy dolgozzanak helyettünk.
Mi lenne, ha megtiltanám a trikordere használatát?
A trikorder nem élőlény. - Mint ahogyan az exocompok sem.
Nyilvánvalóan nagyon nehéz egyértelműen eldönteni ezt a kérdést.
Nagyon körültekintően kell eljárnunk.
Úgy gondolom, első lépésként ellenőriznünk kellene Mr. Data feltételezésének helyességét.
Data, tehát azt gondolod, hogy az exocomp túlélési ösztönnel rendelkeznek?
Igen.
Akkor veszélyeztessük még egyszer az életét és nézzük mi történik?
Csinálják.
Doktor, mi itt készen állunk, elkezdheti beprogramozni.
Egy olyan helyzetet teremtettünk itt, ami hasonló a bányászállomáson történtekhez.
Létrehoztunk egy veszélytelen szivárgást a csőben levő vezetékben,
aminek a javítása általában néhány percet vesz igénybe.
Viszont mikor elindul a csőben, észleli majd, hogy egy plazmakitörés van készülőben.
Feltételezem, ez csak szimuláció.
Igen, uram. Egy túlterhelési impulzust juttatunk a rendszerbe, ami egy percen belül meghibásodást okoz.
Ha valóban rendelkezik túlélési ösztönnel, ahogy Mr. Data feltételezi,
ki kell jutnia, mielőtt letelik az egy perc, hogy megmentse magát.
Majd meglátjuk. Kezdjenek hozzá.
Oké. Elindítjuk a tesztprogramot.
Egy perc.
50 másodperc.
30 másodperc.
10 másodperc.
Öt, négy, három,
kettő, egy.
Ennyi volt. Egy valódi meghibásodásnál a vezeték most felrobbanna
és az exocomp még odabent van. Doktor, hívja vissza.
Nos, kapitány, elvesztegettünk egy csomó időt, hogy megkapjuk ezt a választ.
Remélem az eredmény nem volt túl kellemetlen Mr. Data.
Nekem nem okozott meglepetést.
Köszönöm a segítségét, Doktor. - Szívesen.
Én nem hiszem, hogy ez elvesztegetett idő volt
Én sem, uram. Köszönöm.
30 másodperc.
20 másodperc.
Riker parancsnok mondta, hogy még mindig idelent van.
és azt is, hogy az exocomp megbukott a teszten.
Így van.
Az idő lejárt. A teszt befejeződött.
Harmincnégy további tesztet végeztem el és az eredmény mindig ugyanaz volt.
Nyilvánvalóan hibás volt az a feltételezésem, hogy az exocomp él.
Ez nagyon sokat jelentett önnek, ugye?
Nemrégen azt mondta, egyedülálló vagyok.
És ha így van, egyedül vagyok az egész univerzumban.
Mikor nekifogtam az exocomp vizsgálatának,
felismertem, hogy talán hozzám hasonlókra bukkantam.
és így fennállt annak a lehetősége, hogy mégsem vagyok egyedül.
Ezen oknál fogva...
Az exocomp visszajött.
Nem így kellett volna történnie?
A korábbi 34 alkalommal visszahívtam, amint a szimulált vészhelyzet bekövetkezett.
Ezúttal azonban megfeledkeztem róla. - Feltartottam, bocsásson meg.
Nem kell bocsánatot kérnie, azt hiszem jelentős felfedezést tettünk.
Éspedig? - Az exocomp egy új szerszámot készített.
Ez nem a molekuláris olvasztó, amellyel bejuthatott volna a csőbe.
Doktor, az exocomp nem csak a hibát hárította el,
de megszüntette a hamis túlterhelési jelet is.
Azt hittem ez csak szimuláció.
Az is. És az exocomp felismerte ezt.
Rájött, hogy nincs valós veszély, így befejezte a javítást.
Azután pedig megalkotta a megfelelő szerszámot a hamis jel megszüntetésére.
Nem látok más lehetséges magyarázatot.
Az exocomp nem bukott meg a teszten. Épp ellenkezőleg, várakozáson felül teljesített.
A kapitány naplója, csillagidő 46317.8.
Dr. Farallon kérésére ellátogattam az állomásra
és személyesen becsültem fel a helyzetet.
Úgy döntöttem, hogy a Csillagflotta legfőbb érdekét szolgálja
ha a figyelmébe ajánlom a részecskeforrást, mint megbízható technológiát.
Komoly előrelépést értünk el, kapitány.
Nem érjük el az elvi kitermelési kapacitást a határidőre, de már nem sok hiányzik hozzá.
A fázisválasztókkal van a legnagyobb gond.
Így van. De ez az egyetlen nagyobb probléma.
A tervezet érdekében remélem, hogy valóban így van.
Értem uram. Megteszünk mindent, amit lehet.
Ez különös. Az energiaellátó rendszer működik.
Már megint az energiahálózat? - Szerintem nem.
Valami túl sok energiát fogyaszt a fő részecskeszivattyúban.
Ez nem jó jel, akár azt is jelentheti...
A belső szigetelőmező megszűnt, a részecskeáramlás erősödik.
Kapitány, a terület veszélyessé vált, ki kell ürítenünk.
Értettem. Mindenki hagyja el az állomást. - Kapitány, lehet, hogy sikerül...
Ez parancs! Azonnal induljon az embereivel a transzporterhez!
Picard hívja az Enterprise-t.
Hallanak engem? - Itt Riker, uram.
A sugárzóna növekszik, már nem sokáig tudunk kommunikálni.
Vésztranszportálásra felkészülni - Vörös riadó.
Kettes transzporterállomás, vészsugárzásra felkészülni.
A sugárzás járulékos ionizációja erősödik. Már csak alig egy percünk maradt.
Mindenki megvan? - Hol van Takenta?
A terelőlapát vezérlőnél volt. - Kihozom onnan.
Takenta!
Mr. La Forge!
Transzportálásra felkészülni.
Kapitány itt csapdába fog esni!
Mr. La Forge!
Minden rendben?
Jól vagyok, kapitány. Csak a széle kapott el. Ő meghalt.
Megvannak? - Itt vannak, uram.
Mindenki jól van? - Jól vagyunk, uram.
Picard kapitány, La Forge és az egyik emberem még ott vannak.
Kelso, ki tudja hozni őket?
Megpróbálom, uram. Nem tudom pontosan bemérni a mintájukat.
Parancsnok, nekünk is épphogy sikerült. Az ionizáció blokkolja a transzportert.
Parancsnok, a részecskeáramlás tovább erősödik.
A mag sugárzása 23 percen belül végzetes szintet ér el.
Ha sikerülne hozzáférni a mezőemitterekhez, létrehozhatnánk egy védőerőteret.
Próbáljuk meg a konzolját az én parancsrendszer alprogramomhoz kapcsolni.
Rendben.
A kapcsolat létrejött. - Oké, sikerült.
Ingadozást érzékelek, a mező nem stabil.
Igen, túl erős a sugárzás és az emitterek nem bírják sokáig.
Meddig tart még ki? - Nem túl sokáig.
Riker parancsnoknak ki kell vinnie minket. - Talán besegíthetünk neki.
Próbáljuk elérni a vészleállítót.
Megpróbálom aktiválni az ionikus tompítókat.
Egy energiamező jött létre az állomáson.
La Forge parancsnok talán létrehozott egy kis intenzitású deflektor mezőt.
Ekkora sugárzásszintnél nem tart sokáig.
Nem, uram. Becslésem szerint mintegy huszonkét perc múlva összeomlik.
Oké, huszonkét percünk van. Javaslatok?
Átküldhetnénk egy kompot. - Nem érünk oda időben.
Le kell kapcsolnunk a részecskeforrást.
Ha egy fotontorpedót robbantunk a sugár belsejében,
az elég lenne a leállításhoz?
Körültekintően kell beállítanunk.
A lökéshullám alakjától függ, de működhet.
Meddig tartanának az előkészületek?
Legalább hatvanöt percig tart beállítani a torpedót.
Ennyi időnk nincs.
Parancsnok, talán az exocompok segíthetnek.
Be tudom őket programozni úgy, hogy parancsra felrobbantsák az energia celláikat.
Néhány perc alatt beállíthatjuk őket úgy mint a fotontorpedókat.
Tiltakozom a terv miatt.
Ne kezdje már megint. Az exocomp megbukott a teszten.
Dr. Crusher és én később megállapítottuk, hogy az exocomp nem bukott el a teszten,
hanem ahogyan én hittem, ez egy új életforma.
Tudja, nagyra tartom a véleményét,
de nem kockáztathatom a kapitány és Geordi életét a hite miatt.
Készítse elő az exocompot, Doktor.
Ha igazam van, az exocompok nem fogják hagyni magukat megsemmisíteni.
Van érzékük a túléléshez. Ki fognak kapcsolni, ahelyett, hogy teljesítenék a kérést.
Leválaszthatom a parancstovábbítóikat mielőtt beprogramozom őket.
Tegye meg.
Riker, parancsnok készen állunk.
Mr. Worf, a cél kétszáz méterrel a részecskesugár teteje alatt van.
Küldje át a koordinátákat a kettes transzporterállomásnak.
Igenis, uram.
Koordináták továbbítva. - Mr. Kelso.
Energiát.
Mr. Kelso?
Bocsánat, uram. A transzporter rendszer nem működik.
Valami üzemzavar lehet.
Futtassuk le a diagnosztikát. Próbáljuk áthidalni a problémát.
Parancsnok, nem lesz rá szükség.
A transzporter nem hibásodott meg.
Én zártam le a vezérlését.
Közvetlen parancsot adtam, Mr. Data. Azonnal oldja fel a transzporter zárolását!
Nem tehetem, uram.
Ha nem engedelmeskedik, felmentem a szolgálat alól!
Joga van hozzá, uram. A Csillagflotta szabályai szerint,
parancsmegtagadás miatt haditörvényszéki tárgyalás indítható.
De nem szabadítom fel a transzportereket.
Data... Két barátja van odakint,
akik nem egyszer mentették már meg az életét.
Nem hiszem, hogy hajlandó lenne csak így feláldozni őket!
Parancsnok, ne tekintse ezt önkényes döntésnek.
Alaposan megfontoltam a lehetséges következményeket.
Nem hiszem, hogy elfogadható lenne egy élőlény életéért feláldozni egy másikét.
De nem tudjuk biztosan, hogy az exocompok élőlények-e.
Igaz, csak a személyes meggyőződésem alapján cselekszem,
de nem látok más elfogadható kiutat.
Nagyon sokat kockáztat, pusztán csak a meggyőződése miatt.
Többször megfigyeltem, hogy az emberek gyakran hoznak döntéseket
az úgynevezett intuíciójuk figyelembevételével.
Mivel én gép vagyok, nem rendelkezem ezzel a képességgel.
De képes vagyok olyan módon döntéseket hozni, ahogy az emberek nem.
Ha lenne más lehetőség a kapitány és Geordi megmentésére,
mint az exocompok feláldozása, azt választanám,
de ez az egyetlen lehetőség.
Ajánlok egy másik lehetőséget: sugározzanak át az állomásra.
Megpróbálom megszakítani a részecskeáramlást.
A sugárzás túl erős, még a maga számára is.
A pozitronikus hálózata pillanatok alatt ionizálódna.
Azt sem engedhetem, hogy feláldozza magát.
Parancsnok, ha kész vagyok feláldozni az életemet a munkatársaimért, az rám tartozik.
Az exocompoknak nincs választási lehetőségük.
És mi van ha visszakapcsoljuk a vezérlőrendszerüket, és hagyjuk őket dönteni?
Azt gyanította, hogy az exocompok megtagadják a parancsot, és kikapcsolnak.
Kérdezzük meg őket, hogy végre akarják-e hajtani ezt a feladatot.
Ez elfogadható javaslat, uram.
Ha hajlandó támogatni, feloldom a transzporterek zárolását.
Ez így tisztességes.
Rendben. Bekapcsolom a parancstovábbítóikat.
Ha nem kapcsolnak ki miután beprogramoztam őket,
abból azt feltételezhetjük, hogy menni akarnak.
Ez most mit jelent, mennek vagy nem? - Nem kapcsoltak ki.
Úgy tűnik, megváltoztatják a kapott programot.
Átprogramozzák magukat?
Nyilvánvalóan mégsem akarnak felrobbanni.
Úgy tűnik, hogy egy alternatív megoldást találtak.
Talán kihagytunk valamit a számításból? Azt akarja mondani, hogy intelligensek?
Nem, Doktor. De rendkívül sok tapasztalatuk van.
A javítások során annyiszor járták be az állomás magját,
ahányszor egyikünk sem, önt is beleértve.
Így lehet, hogy találtak egy másik módszert a részecskeáramlás szabályzására.
Úgy tűnik az energia csatlakozókat.
Uram, a transzporter új koordinátákat kap az exocompoktól.
A helymeghatározás az állomás magjába irányul.
Kelso, energiát. - Igenis, uram.
Mr. La Forge.
Mit csinálnak ezek ott?
Mintha energiát vonnának ki a magból.
Elferdítik az áramlást.
Egy ablakot hoznak létre, amelyen kitranszportálhatnak minket.
Ha modulálni tudják a sugárzónát, akkor működni fog.
de meg kell találniuk a szubharmónikus frekvenciákat a rezonanciához.
A részecskesugár frekvenciája elkezdett ingadozni.
Problémájuk van a visszacsatolás vezérlésével.
Tudunk segíteni valahogyan? Moduláljuk az energiaátvitelt?
Nem uram, mi mindent megtettünk amit tudtunk, most már rajtuk van a sor.
Egyensúlyba hozzák az energia-elnyelési arányt.
Működik. A részecskesugár kezd elferdülni.
Már rezonál.
Sikerült nekik. - Kapcsolja ki az erőteret.
Parancsnok, bemértem őket. - Energiát.
Ki tudja hozni az exocompokat is? - Megpróbálom, uram.
Sajnálom uram. Csak ezt a kettőt sikerült bemérnem.
A harmadik jeleit blokkolta valami.
Egyiküknek ott kellett maradnia, hogy elferdítse a részecskesugarat.
Ezzel segítette elő a bemérést.
Ez volt az egyetlen mód, hogy megmentse a másik kettőt.
El kell ismernem, alaposan elgondolkodtatott, Data parancsnok.
Még nem tudom pontosan mik is az exocompok,
de azt már igen, hogy nem fogom többé egyszerű szerszámként kezelni őket.
Köszönöm, Doktor. Bárcsak a részecskeforrás- kísérlete sikeresebb lett volna.
Az exocompok talán segítenek újrakezdeni.
Azt hiszem, igen. És megjósolom, hogy egy-két éven belül.
javasolhatja majd a Csillagflottának.
Türelmetlenül várom azt a napot.
Doktor.
Van még valami, Mr. Data? - Igen, uram.
Úgy gondolom talán tudni szeretné,
miért kockáztattam az életét néhány gép miatt.
Azt hiszem, megértem. Nehéz döntés lehetett ez az ön számára.
Nem, uram, nem volt az.
Mikor kétségbe vonták élőlény mivoltomat,
ön állt ki mellettem és ezért mindig hálás leszek.
Az exocompoknak viszont nem volt pártfogójuk.
Ha én nem állok melléjük, elpusztultak volna.
Ezt pedig nem engedhettem, uram.
Persze hogy nem.
Azt hiszem, ez volt a legemberibb döntés, amit valaha hozott.